Nominasies en aansoeke vir nuwe OB nou oop | Maroela Media
Nominasies en aansoeke vir nuwe OB nou oop
Die publiek kan nou kandidate benoem vir die pos van openbare beskermer (OB).
Die ad hoc-komitee wat ŉ nuwe openbare beskermer (OB) moet nomineer om Thuli Madonsela op te volg, het Sondag gesê mense kan ook nou aansoek doen vir die pos.
“Suid-Afrikaners word aangemoedig om betyds hul nominasies en aansoeke in te dien aangesien die sluitingsdatum 24 Junie is,” het die ad hoc-komitee in ŉ verklaring gesê.
Indien ŉ lid van die publiek iemand vir die pos wil nomineer, moet hulle ŉ motiveringsbrief en CV van die persoon indien. “Indien iemand self vir die pos wil aansoek doen, moet daar ook ŉ motiveringsbrief en CV ingedien word.”
ŉ Kortlys sal opgestel word en onderhoude sal die week ná die munisipale verkiesings op 3 Augustus met die kandidate gevoer word.
Madonsela is op 19 Oktober 2009 deur pres. Jacob Zuma aangestel vir ŉ niehernubare termyn van sewe jaar as OB.
Benoemings en aansoeke kan hier gedoen word: http://www.parliament.gov.za/live/content.php?Item_ID=9124.
Openbare Beskermer Thuli Madonsela
Paramedikus sterf op ongelukstoneel
Drie dood ná motor in ongelukstoneel inploeg
Mildred coetzee · 2 jaar gelede
Thuli moet bly , sy ken haar werk !! Stem vir Thuli !!!
Lizette · 2 jaar gelede
Daar staan duidelik, sy kan nie weer nie, ek sou ook wou vir haar stem het.
Ai Thuli, sou so graag wou gehad het dat jy kon aangaan!
Suid-Afrika gaan nie weer ‘n Thulli kry nie.
Dok · 2 jaar gelede
duisend maak Thuli Thuli Thuli, sy kan ons hou baie van haar
Doris Gouws. · 2 jaar gelede
Ek wil regtig sê hulle kan maar vir Thuli weer aanstel want hoekom moet hulle iemand anders aanstel want ek dink sy het absoluut goed in haar pos gedoen dan wil ek net sê dat hulle nie weer so n persoon soosThuli sal kry nie want sy het geglo dat alles net reg moet wees.
Christo Henrico · 2 jaar gelede
Stem saam. Sal ver soek vir ń persoon om Thuli se voet spore vol te staan.
Vicus · 2 jaar gelede
Hulle sal haar nie weer aanstel nie. Sy spook klaar by Zuma
Z moet elk geval die nuwe aanstelling goed keur en hy sal nie weer fout maak om iemand met integriteit aan te stel nie. Dit sal ‘n skoothondjie wees. So vergeet maar van benoemings daar is sekerlik al klaar besluit wie dit sal wees en die kastige komitee is net ‘n rookskerm.
ideale pos vir athol trollip.
Piet.plan · 2 jaar gelede
Gerrie. Gerrie Nel.
Wat van Glynnis Breytenbach of Willie Meyer
Schabir Shaik is die ideale keuse.
Hy kan verseker dat die snoete rustig en ongesteurd in die trog gedruk kan word.
Ronald Spandiel · 2 jaar gelede
Stel Thuli Madonsela se Assistent in haar plek aan. Hy het onder haar waardevolle ondervinding op gedoen en het ingekoop oor hoe sy dinge doen. Hy sal n waardig opvolger wees.